“จีอี”ควบกิจการ”เบเกอร์ ฮิวจ์”หนุนตั้งบริษัทบริการบ่อน้ำมันรายใหญ่โลก
"จีอี"ควบกิจการ"เบเกอร์ ฮิวจ์"หนุนตั้งบริษัทบริการบ่อน้ำมันรายใหญ่โลก
4 ก.ค. 2560

ผู้สื่อข่าวรายงานว่า การทำข้อตกลงควบรวมกิจการระหว่างธุรกิจด้านน้ำมันและก๊าซในเครือ เจเนอรัล อิเลคทริค (จีอี) และบริษัท เบเกอร์ ฮิวจ์ ผู้ให้บริการข้อมูลเกี่ยวกับอุตสาหกรรมน้ำมันสหรัฐและเป็นบริษัทขุดเจาะน้ำมันรายใหญ่ ได้เสร็จสิ้นลงแล้วเมื่อวานนี้ โดยการควบรวมกิจการในครั้งนี้ส่งผลให้มีการจัดตั้งบริษัทบีเอชจีอี ผู้ให้บริการบ่อน้ำมันที่ใหญ่เป็นอันดับ 2 ของโลก
ด้านเบเกอร์ ฮิวจ์ประกาศว่า จีอีได้เข้าซื้อหุ้นส่วนใหญ่ของทางบริษัท ด้วยจำนวนเงินทั้งสิ้น 2.3 หมื่นล้านดอลลาร์ นอกจากนี้ สื่อท้องถิ่นยังรายงานอีกด้วยว่า การควบรวมกิจการในครั้งนี้ได้ส่งผลให้จำนวนพนักงานของเบเกอร์ ฮิวจ์ เพิ่มขึ้นเป็น 70,000 คน ใน 120 ประเทศ
ทั้งนี้ กิจการของบริษัทแห่งใหม่ประกอบไปด้วย 4 ภาคส่วนด้วยกัน ได้แก่ บริการด้านบ่อน้ำมัน, เครื่องมือขุดเจาะน้ำมัน, โซลูชั่นดิจิทัล รวมถึงเครื่องจักรกลเทอร์โบและโซลูชั่นการผลิต